Ai nevoie doar de trei ingrediente pentru a forma un amestec lichid cu care să pulverizezi spațiile din locuință. Atmosfera se va schimba iremediabil. O gospodină a descoperit că efectul ține până la două zile.
Una dintre modalitățile prin care poți intensifica starea de bine în locuința ta este să te asiguri că aerul de la interior este mereu proaspăt și curat. Mirosurile urâte, de praf, dar nu numai creează o stare inconfortabilă. Mucegaiul, de exemplu, poate agrava situația, declanșând și alergii.
O soluție la această problemă ar fi utilizarea de parfumuri și/sau odorizante. Totuși, o cantitate excesivă de astfel de produse conduce la manifestarea de alergii, dureri de cap și chiar probleme respiratorii. În articolul de astăzi îți explicăm cum să procedezi pentru a echilibra situația.
Primul lucru pe care trebuie să-l faci pentru a menține în locuință un miros de prospețime pentru o vreme mai îndelungată este să deschizi ferestrele. Cu excepția cazului în care locuiești lângă o stradă aglomerată sau o zonă industrială, aerul din interior este de o calitate mai scăzută decât cel de afară.
Spală, apoi, lenjeria de pat. Nu există nimic la fel de confortabil ca lenjeriile de pat curate și moi. Aceleași cearșafuri absorb însă, o cantitate considerabilă de uleiuri corporale, fluide și particule de piele eliminate în fiecare noapte. Asigură-te că locul în care dormi este întotdeauna curat.
Covorul este un alt obiect în care se acumulează bacterii, chiar și mucegai. În timp, acestea pot să creeze un miros închis și neplăcut în locuință. Folosește bicarbonat de sodiu pentru a-ți dezodoriza covorul. Este un produs ieftin și totodată eficient în îndepărtarea mirosurilor.
Următorul pas constă în pulverizarea în locuință a unor substanțe care să schimbe mirosul de la interior. Sigur, poți apela la un odorizant cu bețișoare, dar poate fi destul de scump. De ce să nu-ți faci unul tu, singură? Ai nevoie de: 1 lingură bicarbonat de sodiu, 3 cești de apă caldă și 3 linguri de balsam de rufe.
Dizolvă bicarbonatul de sodiu în apă, adaugă balsam de rufe, amestecă ingredientele până la omogenizare și pune conținutul într-un pulverizator. Agită și pulverizează amestecul în toate spațiile din locuință. O gospodină a descoperit că produsele mențin prospețimea în casă până la două zile.
Poți opta și pentru alte ingrediente, cum ar fi uleiurile esențiale. Aromele liniștitoare, cum ar fi lavanda, iasomia, vanilia sau lemnul de santal relaxează atmosfera într-un spațiu. Poți înlocui balsamul de rufe cu uleiul esențial dorit și să reîmprospătezi mirosul din locuința ta.